да е ясно четлива, нанесена по незаличим начин и трябва да съдържа следните данни по реда, даден по-долу, и на един и същи ред, ако е възможно:
 2.1.1.1.
 наименованието на производителя или търговското наименование;
 2.1.1.2.
 категорията на превозното средство, включително подкатегорията и подподкатегорията(1);
 2.1.1.3.
 нòмера на ЕС одобряването на типа съгласно точка 3 от приложение VII към настоящия регламент;
 2.1.1.4.
 идентификационеният номер на превозното средство (VIN), който се състои от структурирана комбинация от знаци съгласно изискванията по раздел 3 към настоящото приложение;
 2.1.1.5.
 нивото на шума в неподвижно състояние в следния формат: „... dB(A) — ... min–1“ (в случай на превозни средства, които не подлежат на изпитването за ниво на шума в неподвижно състояние, информацията трябва да се посочва по следния начин: „- - - dB(A) — - - - min–1“);
 2.1.1.6.
 мощността на двигателя в следния формат: „... kW“ (тази информация се пропуска при превозните средства без ограничения по отношение на максималната мощност на двигателя); максимална конструктивна скорост на превозното средство в следния формат: „... km/h“ (тази информация се пропуска при превозните средства без ограничения по отношение на максималната скорост); технически допустимата максимална маса с товар в следния формат: „max ... kg“. Всяка отделна информация трябва да е отделена от останалата с един или повече интервали.
 2.1.2.
 Производителят може да предостави допълнителна информация под посочената задължителна табела или встрани от нея, извън ясно очертания правоъгълник, който огражда само информацията по точки 2.1.1.1 — 2.1.1.8 (вж. примерите в допълнение 1).
 3. Изисквания към VIN
 VIN трябва да отговаря на следните изисквания:
 3.1.
 Общи изисквания
 3.1.1.
 VIN трябва да е обозначен на всяко превозно средство.
 3.1.2.
 VIN трябва да бъде уникален и точно определен за конкретното превозно средство.
 3.1.3.
 VIN трябва да се нанесе на задължителната табела, шасито, рамата или подобна част на превозното средство, когато превозното средство излиза от производствената линия.
 3.1.4.
 VIN трябва да се изработи чрез вдълбаване, пресоване, гравиране или лазерно гравиране директно на леснодостъпна част от дясната страна на превозното средство по начин, по който се избягват нарушаването на целостта му, изменението и премахването му.
 3.1.5.
 Производителят трябва да гарантира проследимостта на превозното средство посредством VIN за период от 30 години.
 3.1.6.
 Предприемането от страна на производителя на посочените в точка 1.1.3.4 мерки за гарантиране на проследимостта на превозното средство не трябва да се проверява при издаване на одобряване на типа.
 3.2.
 Съставни елементи на VIN
 3.2.1.
 VIN се състои от три части:
 а)
 световен код за идентифициране на производителя (WMI);
 б)
 сектор, който характеризира превозното средство (VDS);
 в)
 указателен сектор на превозното средство (VIS).
 3.2.2.
 WMI се състои от код, определен за производителя на превозното средство, чрез който може да бъде идентифициран.
 3.2.2.1.
 Кодът съдържа три буквено-цифрови знака, които се определят от компетентния орган в държавата, където се намира основното място на стопанска дейност на производителя.
 3.2.2.2.
 Компетентният орган трябва да действа съгласувано с международната организация, посочена в стандарт ISO 3780: 2009 „Пътни превозни средства. Световен код за идентифициране на производителя (WMI)“.
 3.2.2.3.
 Ако производителят произвежда общо по-малко от 150 броя превозни средства годишно, третият знак